भारत के खिलाफ हेटमायर और ओशेन थॉमस की वापसी; पहला मैच 27 जुलाई को
भारत के खिलाफ 3 मैचों की वनडे सीरीज के लिए वेस्टइंडीज ने अपनी टीम जारी कर दी है। शाई होप ही टीम के कप्तान रहेंगे। टीम में लम्बे समय के बाद बैटर शिमरोन हेटमायर और तेज गेंदबाज ओशेन थॉमस की वापसी हुई है। हेटमायर वेस्टइंडीजIND vs WI ODI Series Squad Shai Hope Captain Hetmyer Oshane Thomas
भारत के खिलाफ 3 मैचों की वनडे सीरीज के लिए वेस्टइंडीज ने अपनी टीम जारी कर दी है। शाई होप ही टीम के कप्तान रहेंगे। टीम में लम्बे समय के बाद बैटर शिमरोन हेटमायर और तेज गेंदबाज ओशेन थॉमस की वापसी हुई है। हेटमायर वेस्टइंडीज से पिछले दिनों टी-20 वर्ल्ड कप और वनडे वर्ल्ड कप क्वालिफायर का हिस्सा भी नहीं बन सके थे।
वेस्टइंडीज क्रिकेट बोर्ड ने 15 प्लेयर्स का स्क्वॉड जारी किया। टीम भारत के खिलाफ वनडे सीरीज का पहला मुकाबला 27 जुलाई को खेलेगी।
निकोलस पूरन और होल्डर टीम में नहीं 
विकेटकीपर निकोलस पूरन, इंजर्ड तेज गेंदबाज कीमो पॉल और ऑलराउंडर जेसन होल्डर सिलेक्शन के लिए उपलब्ध नहीं रहे। वहीं टीम में तेज गेंदबाज जेडन सील्स, लेग स्पिनर यानिक करियाह और लेफ्ट आर्म स्पिनर गुडाकेश मोटी की वापसी हुई है।
डेसमंड हैंस बोले- हेटमायर-थॉमस की वापसी जरूरी थी
वेस्टइंडीज क्रिकेट बोर्ड के लीड सिलेक्टर डेसमंड हैंस ने टीम जारी करते हुए कहा, 'हम ओशेन थॉमस और हेटमायर का स्वागत करते हैं। दोनों ने इंटरनेशनल लेवल पर क्रिकेट खेला है और उनकी परफॉर्मेंस काफी अच्छा रहा। हमें लगता है उनका टीम में वापसी करना बेहद जरूरी था। थॉमस नई गेंद से विकेट लेने की क्षमता रखते हैं। हेटमायर तेज बैटिंग करते हैं, मिडिल ऑर्डर की कमान संभालने के साथ वह अच्छे फिनिशर भी हैं।'
2 साल पहले हेटमायर और थॉमस ने वनडे खेला था
26 साल के हेटमायर और थॉमस ने वेस्टइंडीज के लिए आखिरी वनडे मैच करीब 2 साल पहले खेला था। दोनों टीम के लिए 2019 का वनडे वर्ल्ड कप भी खेल चुके हैं। अब बोर्ड वनडे फॉर्मेट में 2025 की चैम्पियंस ट्रॉफी खेलने के उद्देश्य से मजबूत टीम बनाने पर फोकस कर रहा है, इसीलिए दोनों खिलाड़ियों की वापसी हुई।
6 दिन में 3 वनडे खेलेंगी दोनों टीमें 
भारत और वेस्टइंडीज के बीच 3 वनडे की सीरीज 27 जुलाई से शुरू होगी। 29 जुलाई को दूसरा और 1 अगस्त को तीसरा वनडे खेला जाएगा। शुरुआती दोनों वनडे बारबाडोस के केनिंगटन ओवल मैदान पर होंगे, वहीं तीसरा वनडे त्रिनिदाद के ब्रायन लारा क्रिकेट एकेडमी ग्राउंड पर खेला जाएगा।
दोनों टीमों के बीच तीनों फॉर्मेट की सीरीज 2 टेस्ट से शुरू हुई। भारत ने टेस्ट सीरीज 1-0 से जीती। अब 3 वनडे की सीरीज खेली जाएगी। वनडे के बाद 3 से 13 अगस्त तक 5 मैचों की टी-20 सीरीज भी खेली जाएगी।
भारत के खिलाफ वेस्टइंडीज का वनडे स्क्वॉड 
शाई होप (कप्तान), रोवमन पॉवेल (उप कप्तान), एलीक एथनाज, यानिक करियाह, कीसी कार्टी, डोमिनिक ड्रेक्स, शिमरोन हेटमायर, अल्जारी जोसेफ, ब्रेंडन किंग, काइल मेयर्स, गुडाकेश मोटी, जेडन सील्स, रोमारियो शेफर्ड, केविन सिनक्लेयर और ओशेन थॉमस।
भारत-वेस्टइंडीज सीरीज की ये खबरें भी पढ़ें...
भारत ने वेस्टइंडीज से लगातार 9वीं टेस्ट सीरीज जीती
भारतीय टीम ने वेस्टइंडीज के खिलाफ लगातार नौवीं टेस्ट सीरीज जीत ली है। टीम ने मौजूदा सीरीज में 1-0 से अपने नाम की। सीरीज का दूसरा मुकाबला ड्रॉ रहा। वेस्टइंडीज ने भारत से आखिरी टेस्ट सीरीज 2002 में जीती थी। पढ़ें पूरी खबर...
भारत-वेस्टइंडीज दूसरे टेस्ट में टूटे कई रिकॉर्ड
भारत-वेस्टइंडीज के बीच टेस्ट सीरीज का दूसरा मुकाबला रिकॉर्ड ब्रेकिंग रहा। दोनों टीमों के बीच यह 100वां टेस्ट मैच भी था। इस मुकाबले में कुल 6 रिकॉर्ड टूटे, इनमें 5 विराट कोहली और एक रोहित शर्मा ने बनाया। पढ़ें पूरी खबर...